Piccadilly Circus

Piccadilly Circus ( prononcita [ ˌpɪkədɪli ˈsɜːkəs ]) estas stratintersekciĝo kaj publika placo en Okcidenta Kvartalo de Londono. Ĝi estis kompletigita en 1819 por ligi Regent Street kun Piccadilly. En arkitektura signifo, "cirko" estas ronda, publika areo ĉe stratkruciĝo aŭ speco de trafikcirklo, sed sen konstruita centra "insulo". Ekde 1886, Piccadilly Circus jam ne estis rekonebla kiel tia. 

Hodiaŭ ĝi ligas Shaftesbury Avenue, la Haymarket, Coventry Street (direkte al Leicester Square), Regent Street kaj Lower Regent Street, Piccadilly kaj malgrandan flankan straton, Glasshouse Street. La Cirko estas proksima al multaj komercaj kaj distraj areoj. La fakto ke ĝi estas krucvojo de kelkaj el la plej gravaj stratoj de Londono igas ĝin vigla kunvenejo.

Dum la periodo de koloniigo kaj la granda Brita Imperio, Piccadilly Circus ofte estis referita kiel la "centro de la mondo".

Antaŭe la placo estas ĉirkaŭita de lumigitaj reklamaj ŝildoj ĉiuflanke, sed nun ekzistas nur unu konstruaĵo, kiu havas tiajn ŝildojn, en la nordokcidenta angulo. La fama signo de la Coca-Cola Company tie estis anstataŭigita en septembro 2003 kun moderna videoekrano kiu sekvas la kurbon de la konstruaĵo.

Foje la vorto circus estas malĝuste tradukita kiel "cirko". Fakte, ĉi tio estas vorto kun la signifo "cirklo" - nomo por tre populara praktiko en Anglio de organizado de trafiko per kreado de trafikcirkloj (kvankam kelkaj "cirkoj" en Londono estas ordinaraj intersekciĝoj, ekzemple, Oxford Circus) "circus", Oxford English Dictionary 2nd Edition 1989. 

La plej granda parto de Piccadilly Circus estas prenita per aŭtovojoj kaj ekzistas ĉiam grandega kvanto de trafiko tie. Ekde 1906, samnoma stacio troviĝas sub la placo sur du metrolinioj. 

 Referencoj 

 Eksteraj ligiloj 

 Tio ĉi estas Londona  teatro gvidilo al Kriteria Teatro
 La Lumoj de Piccadilly

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Vizitindaĵoj en Londono